CELEX: 62009FN0059
Language: et
Date: 2009-06-13 00:00:00
Title: Kohtuasi F-59/09: 13. juunil 2009 esitatud hagi — Nicola versus EIP

29.8.2009   
            
            
               ET
            
            
               Euroopa Liidu Teataja
            
            
               C 205/49
            
         13. juunil 2009 esitatud hagi — Nicola versus EIP
   (Kohtuasi F-59/09)
   2009/C 205/91
   Kohtumenetluse keel: itaalia
   
      Pooled
   
   
      Hageja: Carlo De Nicola (Strassen, Luxembourg) (esindaja: advokaat L. Isola)
   
      Kostja: Euroopa Investeerimispank
   
      Hagi eseme ja sisu kirjeldus
   
   Esiteks nõue tühistada apellatsioonikomisjoni poolt 14. novembril 2008 võetud meede või selle parandus osas, milles see omistab kolmele komisjoni liikmele esitatud vastuväite hagejale, mitte tema advokaadile. Teiseks nõue tühistada 29. aprillil 2008 otsustatud edutamised, sest hageja edutamist ei kaalutud, ja kõik sellega seotud meetmed. Viimaseks nõue tuvastada, et hageja langes tagakiusamise ohvriks ja kohustada kostjat selline tegevus lõpetama.
   
      Hageja nõuded
   
   
               —
            
            
               Tühistada apellatsioonikomisjoni meede ja igal juhul parandada seda osas, milles see omistab kolmele komisjoni liikmele esitatud vastuväite C. De Nicolale, mitte tema advokaadile; samuti parandada seda osas, milles meetme kohaselt on vastuväide esitatud „pelgalt 14. detsembri 2007. aasta otsuse vaidlustamise tõttu”, mitte selle omaksvõtu ja nõuetest loobumise tagajärjena, mille kõnealused kolm komisjoni liiget vääralt omistasid C. De Nicolale;
            
         
               —
            
            
               tühistada 29. aprilli 2008. aasta edutamised, sest vastavad otsused langetati hageja edutamist kaalumata, ja kõik varasemad ja hilisemad seotud meetmed, sh 2007. aasta hindamine, ning tuvastada, et personaliosakonna juhistega kehtestatud piirangud on õigusvastased;
            
         
               —
            
            
               tuvastada, et hageja langes tagakiusamise ohvriks ja sellest tulenevalt,
            
         
               —
            
            
               kohustada Euroopa investeerimispanka selline tegevus lõpetama ja mõista viimaselt hageja kasuks välja hagejale tagakiusamisega tekitatud füüsilise, mittevaralise ja varalise kahju hüvitis ja kohtukulud koos intressidega, võttes arvesse raha väärtuse langemist.